Վեռնոն

**Հանսոլ Վեռնոն Չհվե** (, ), հայտնի որպես **Վեռնոն** (), կորեա-ամերիկյան երգիչ, ռեփեր և պարող։ Եղել է հարավկորեական Seventeen բոյ բենդի անդամ՝ Pledis Entertainment-ի ղեկավարության ներքո։ 2022 թվականի դեկտեմբերի 27-ին Վեռնոնը թողարկել է իր առաջին սոլո միքսթեյփը՝ Black Eye։ Seventeen-ի հետ աշխատանքից և սոլո գործունեությունից բացի, նա երաժշտություն է գրել և համագործակցել է այլ արտիստների հետ, ինչպիսիք են Ջեյմին, Bumzu-ն և Charli XCX-ը:

## Վաղ կյանք
Չվե Հանսոլը ծնվել է Նյու Յորքում՝ ԱՄՆ-ում, հայրը կորեացի է, իսկ մայրը ամերիկացի։ Հինգ տարեկանում նա իր ընտանիքի հետ տեղափոխվել է Հոնդե՝ Հարավային Կորեա։ Նա սովորել է Չանչհոն միջնակարգ դպրոցում, սակայն հետագայում, երբ նրան հայտնաբերել էր Pledis ընկերությունը, նախընտրեց տնային ուսուցում իր ծնողների հետ՝ կենտրոնանալու համար ընկերությունում փորձառություն ձեռք բերելու վրա։

Նրա բեմական կեղծանունը ծագել է իր երկրորդ անունից՝ Վեռնոն, որը նաև իր մոր ազգանունն է։ Նրա երկու ծնողներն էլ նկարիչներ են։

## Մասնագիտություն
### 2012-2014: Նախադեբյուտ
Վեռնոնը միացել է Pledis Entertainment-ին 2012 թվականին, և հաջորդ երեք տարիների ընթացքում անցել է վերապատրաստmան: 2013 թվականից սկսած նա մասնակցել է «Seventeen TV» առցանց իրականության շոուին, որտեղ ներկայացվել էին Pledis-ի վերապատրաստվողները և ցուցադրվել էին Seventeen տղամարդկանց խմբի հնարավոր մասնակիցները՝ նախքան նրանց պաշտոնական դեբյուտը: Շոուն պարբերաբար հեռարձակվել էր Ustream-ում, որտեղ մասնակիցները ցույց էին տալիս, թե ինչպես են մարզվում, երգում, պարային բեմադրություններ ստեղծում և խաղեր խաղում: Առցանց շոուն եղել է նաև համերգներին մասնակցություն, ինչպիսին էր «Like Seventeen»-ը։

Մինչև այդոլի կարգավիճակով իր պաշտոնական դեբյուտը, Վեռնոնը բազմիցս հայտնվել է հարավկորեական հեռուստատեսությունում, այդ թվում MBC-ի «Բարև, անծանոթ» հաղորդաշարում, որը Հարավային Կորեայում օտարերկրացիների մասին ծրագիր էր, և Սոն Ըն Իի «Աչքերից աչքեր» հաղորդաշարում, որտեղ նա հանդես է եկել որպես տարրական դպրոցի աշակերտ, ով փորձագետ էր ծանոթությունների հարցում:

### 2015: Seventeen և սոլո գործունեություն
2015 թվականի մայիսի 26-ին Վեռնոնը դեբյուտը նշել է հարավկորեական Seventeen տղամարդկանց խմբի կազմում 17 Carat մինի-ալբոմով, որտեղ նա գրել է հինգ երգից չորսի բառերը։ Դեբյուտից հետո Վեռնոնը մասնակցել է 90-ից ավելի երգերի ստեղծմանը, դառնալով խմբի երկրորդ ամենաշատ հեղինակային իրավունք ունեցող անդամը` Ուջիից հետո։

2021 թվականի նոյեմբերին Վեռնոնը թողարկել է իր առաջին սոլո երգը 2015-ից՝ «Bands Boy» վերնագրով, որը գրել էր ինքը։ 2022 թվականի փետրվարին անգլիացի երգչուհի Charli XCX-ը X-ի (նախկին Twitter) միջոցով դիմել է Վեռնոնին՝ «Beg for You» երգի ռեմիքսի վրա աշխատելու առաջարկով։ Ռեմիքսը թողարկվել է 2022 թվականի փետրվարի 26-ին, և Ստեֆանի Վանգի  *Nylon-ի* կողմից տրված ակնարկում Վեռնոնի հատվածը անվանվել է «grand slam»՝ «ուժեղ աղավաղումով, մինչև նրա արծաթափայլ ֆալցետը կճեղքի թվային վարագույրը»։

2022 թվականի դեկտեմբերին հայտարարվել է, որ Վեռնոնը կթողարկի Seventeen-ի The Thirteen Tapes շարքի երրորդ միքստեյպը՝ իր իսկ գրած «Black Eye» սինգլը։ Այն թողարկել է 2022 թվականի դեկտեմբերի 23-ին։

2023 թվականի հուլիսին Վեռնոնը խմբի իր գործընկերոջ` Ջոշուաի հետ վարել է Apple Music 1 ամառային թեմատիկ ռադիոշոու՝ «Summer Vacation With Joshua and Vernon of Seventeen» վերնագրով։ Հետագայում նա միացել է Blink-182-ի Մարկ Հոպպուսի Apple Music-ի «After School Radio» երաժշտական շոուի 169-րդ էպիզոդին։

2024 թվականին Վեռնոնը դարձել է Կորեայի երաժշտական հեղինակային իրավունքների պաշտպանության ասոցիացիայի (KOMCA) մշտական անդամ։

## Արտիստականություն և ազդեցություն
### Ազդեցություններ և երաժշտական ոճ
Պանկ-ռոք ժանրի վրա նրա համար առանցքային ազդեցություն են ունեցել ամերիկյան Green Day խումբը և կանադացի երգչուհի Ավրիլ Լավինը, ինչը դրսևորվել է նրա հեղինակային երգերում, ինչպիսիք են Seventeen-ի «2 MINUS 1»-ը և «Black Eye»-ը: Նա նաև հետաքրքրություն է ունեցել հիպերփոփի և էքսպերիմենտալ փոփ երաժշտության նկատմամբ՝ բազմիցս նշելով բրիտանացի երգչուհի Charli XCX-ի գործունեությունը, մասնավորապես Seventeen-ի «Gam3 Bo1» տրեկի վրա: Նա նաև նշել է, որ Bladee-ի, 100 gecs-ի և The Kid Laroi-ի երկրպագու է:

### Մոդա
2023 թվականին Վեռնոնը հայտարարվել է ֆրանսիական Kenzo նորաձևության տան առաջին գլոբալ դեսպանը: Հայտարարությունից հետո Վեռնոնը մասնակցել է Փարիզի նորաձևության բրենդի մի քանի ցուցադրությունների և եղել է FW23 բրենդի դեմքը:

## Սկավառակագրություն
### Սինգլներ և համատեղ աշխատանքներ

### Կոմպոզիտոր
Բոլոր իրավունքները պատկանում են Korea Music Copyright Association-ին։

## Ծանոթագրություններ

Կատեգորիա:21-րդ դարի ամերիկացիներ
Կատեգորիա:21-րդ դարի երգիչներ և երգչուհիներ
Կատեգորիա:21-րդ դարի ռեփերներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հիփ հոփ երաժիշտներ
Կատեգորիա:Երաժիշտներ Նյու Յորք նահանգից
Կատեգորիա:Երաժիշտներ այբբենական կարգով
Կատեգորիա:Հարավկորեացի երգիչներ
Կատեգորիա:Հարավկորեացի պարողներ
Կատեգորիա:Հարավկորեացի ռեփերներ
Կատեգորիա:Նյու Յորք քաղաքում ծնվածներ